Cuneiform Tablet Kt c/k 1230 (AKT 9a 144)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-nu-mì en-um-a-šùr a-na ḫa-ḫi-im i-li-ku um-ma en-um-a-šùr-ma a-na a-šùr-DU₁₀-ma a-ḫi-šu ni-kà-sí ni-sí-ma e-zi-ib ša ṭup-pì-kà ḫa-ar-mì-im 23 ma-na KÙ.BABBAR i li-bi₄-kà um-ma a-šùr-DU₁₀-ma ki-na i li-bi₄-a um-ma en-um-a-šùr-ma ŠÀ.BA 8 ma-na KÙ.BABBAR a-na šu-ku-bi₄-im šu-qúl um-ma a-šùr-DU₁₀-ma a-ša-qal-šum ù um-ma a-šùr-DU₁₀-ma i-nu-mì a-na a-lim{ki} ta-li-ku 10 ma-na KÙ.BABBAR a-dí-na-kum um-ma en-um-a-šùr-ma ta-dí-na-ma ŠÀ.BA 5 ma-na KÙ.BABBAR i-na a-lim{ki} a-na ḫu-bu-li-kà áš-qúl um-ma a-šùr-DU₁₀-ma tù-ra-ma lu-up-ta-am IGI a-šùr-ba-ni DUMU ku-ta-a IGI li-ba-a DUMU ú-zu-a IGI šu-ku-bi₄-im DUMU šu-<gap>-<gap> a-na a-wa-tim a-ni-a-tim kà-ru-um i-dí-ni-a-tí-ma IGI GÍR ša a-šùr ší-bu-tí-ni ni-dí-in